CELEX: 32011D0511
Language: bg
Date: 2011-08-17 00:00:00
Title: 2011/511/ЕС: Решение на Комисията от 17 август 2011 година за изменение на Решение 2004/452/ЕО за създаване на списък от органи, на чиито изследователи е разрешен достъп до поверителни данни за научни цели (нотифицирано под номер C(2011) 5777)  Текст от значение за ЕИП

19.8.2011   
            
            
               BG
            
            
               Официален вестник на Европейския съюз
            
            
               L 214/19
            
         РЕШЕНИЕ НА КОМИСИЯТА
   от 17 август 2011 година
   за изменение на Решение 2004/452/ЕО за създаване на списък от органи, на чиито изследователи е разрешен достъп до поверителни данни за научни цели
   (нотифицирано под номер C(2011) 5777)
   (текст от значение за ЕИП)
   (2011/511/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика (1), и по-специално член 23 от него,
   като има предвид, че:
   
               (1)
            
            
               С Регламент (ЕО) № 831/2002 на Комисията (2) относно достъпа до поверителни данни за научни цели се определят, с цел извличане на статистически заключения за научни цели, условията, при които може да бъде предоставян достъп до поверителни данни, предавани на органа на Общността, както и правилата за сътрудничество между органа на Общността и националните органи с оглед улесняване на този достъп.
            
         
               (2)
            
            
               С Решение 2004/452/ЕО на Комисията (3) беше съставен списък от органи, на чиито изследователи е разрешен достъп до поверителни данни за научни цели.
            
         
               (3)
            
            
               Отдел „Стратегия за социална закрила и социално приобщаване“ към Генерална дирекция „Трудова заетост, социални въпроси и приобщаване“ на Европейската комисия и Институтът за данъчни проучвания (Instituto de Estudios Fiscales — IEF), Мадрид, Испания, трябва да бъдат считани за органи, които отговарят на необходимите условия, и поради това следва да бъдат добавени в списъка от агенции, организации и институции, посочени в член 3, параграф 1, буква д) от Регламент (ЕО) № 831/2002.
            
         
               (4)
            
            
               Мерките, предвидени в настоящото решение, са в съответствие със становището на Комитета на Европейската статистическа система (Комитет на ЕСС),
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2004/452/ЕО се заменя с текста на приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 17 август 2011 година.
      
         
            За Комисията
         
         Olli REHN
         
            Член на Комисията
         
      
   
   
      (1)  ОВ L 87, 31.3.2009 г., стр. 164.
   
      (2)  ОВ L 133, 18.5.2002 г., стр. 7.
   
      (3)  ОВ L 156, 30.4.2004 г., стр. 1.
   
      ПРИЛОЖЕНИЕ
      
         
            „ПРИЛОЖЕНИЕ
            
               ОРГАНИ, НА ЧИИТО ИЗСЛЕДОВАТЕЛИ СЕ РАЗРЕШАВА ДОСТЪП ДО ПОВЕРИТЕЛНИ ДАННИ ЗА НАУЧНИ ЦЕЛИ
            
            Европейска централна банка
            Испанска централна банка
            Италианска централна банка
            Университет Корнел (щат Ню Йорк, Съединени американски щати)
            Катедра по политология, колеж Барух, Градски университет на Ню Йорк (щат Ню Йорк, Съединени американски щати)
            Германска централна банка
            Отдел за анализ на заетостта, Генерална дирекция „Трудова заетост, социални въпроси и равни възможности“ на Европейската комисия
            Университет на Тел Авив (Израел)
            Световна банка
            Център по здравеопазване и благополучие (Center of Health and Wellbeing — CHW) при Института по публични и международни отношения „Удроу Уилсън“ към Принстънския университет, Ню Джърси, Съединени американски щати
            Чикагски университет (UofC), Илинойс, Съединени американски щати
            Организация за икономическо сътрудничество и развитие (ОИСР)
            Отдел за изследвания на семейството и работната сила към Статистическия институт на Канада, Отава, Онтарио, Канада
            Отдел за иконометрия и статистическа подкрепа на борбата с измамите (ESAF) към Генерална дирекция „Съвместен изследователски център“ на Европейската комисия
            Отдел за подкрепа на Европейското научноизследователско пространство (SERA) към Генерална дирекция „Съвместен изследователски център“ на Европейската комисия
            Канадска изследователска катедра към Школата по социология на Аткинсоновия факултет за либерални и професионални изследвания към Университета Йорк, Онтарио, Канада
            Илинойски университет в Чикаго (UIC), Чикаго, САЩ
            Rady School of Management към Калифорнийския университет, Сан Диего, САЩ
            Дирекция за научни изследвания, проучвания и статистика (Direction de l’Animation de la Recherche, des Études et des Statistiques — DARES) при Министерството на труда, социалните въпроси и солидарността, Париж, Франция
            Научноизследователска фондация към Нюйоркския държавен университет (RFSUNY), Олбъни, САЩ
            Финландски пенсионен център (Eläketurvakeskus — ETK), Финландия
            Дирекция за научни изследвания, проучвания, оценка и статистика (Direction de la recherche, des études, de l’évaluation et des statistiques — DREES) на общо подчинение на Министерството на труда, социалните въпроси и солидарността, Министерството на здравеопазването, младежта и спорта и Министерството на бюджета, публичните финанси и държавната администрация, Париж, Франция
            Университет Дюк (DUKE), Северна Каролина, САЩ
            Финландски социалноосигурителен институт (Kansaneläkelaitos — KELA), Финландия
            Еврейски университет в Йерусалим (HUJI), Израел
            Федерална обществена служба за социална сигурност, Белгия
            Университет Сабанчи, Тузла/Истанбул, Турция
            Университет МакГил, Монреал, Канада
            Дирекция за икономически услуги и структурни реформи към Генерална дирекция „Икономически и финансови въпроси“ на Европейската комисия
            Отдел „Стратегия за социална закрила и социално приобщаване“ към Генерална дирекция „Трудова заетост, социални въпроси и приобщаване“ на Европейската комисия
            Институт за данъчни проучвания (Instituto de Estudios Fiscales — IEF), Мадрид, Испания“